|  |
| --- |
| **Referat af  ORDINÆR GENERALFORSAMLING**  **i Vejlauget Breelte Haven**  Tid: 14. november 2007, Kl. 19.30 Sted: Breelte Haven 18  Tilstede: nr. 6, 10, 18, 20, 28, 30 og 36 |
| **Dagsorden:**  1. Valg af dirigent 2. Valg af referent 3. Formandens beretning 4. Fremlæggelse af regnskab og forslag til kontingent til godkendelse 5. Fremlæggelse af budget for evt. større vedligeholdelsesarbejder  6. Indkomne forslag 7. Valg til bestyrelsen samt suppleanter 8. Valg af revisor og revisorsuppleant 9. Eventuelt |
| **1. Valg af dirigent** Leif Rump (nr. 30) blev valgt til dirigent, og konstaterede at generalforsamlingen var indkaldt på lovlig vis og med lovligt varsel. |
| **2. Valg af referent** Pernille Ravn (nr. 10) blev valgt til referent. |
| **3. Formandens beretning** Leif Rump aflagde beretning som forinden var fremsendt skriftligt til medlemmerne. LR kunne yderligere berette, at han har sendt brev til kommunen vedr. vintervedligeholdelse, idet Kommunen i Ugeavisen d. onsdag d. 31. oktober har indrykket en annonce angående planerne for snerydning i den kommende vinter og annoncen indeholdt en kortskitse (snerydningskort) med afvigelser fra den officielle kortskitse, hvilket LR påpeger i skrivelsen. Brevet var netop sendt og der var derfor ingen respons fra Kommunen endnu.  Til bemærkning fra Inger (nr. 36) vedr. ”skæve stolper” ved indkørslen til BH, blev det oplyst at formanden vil følge det op i grundejerforeningen med henblik på opretning af stolperne snarest muligt.  Til bemærkning fra Christian (nr. 36) vedr. opfølgning på skrivelse af d. 19.08.07 fra Malene (nr. 4) og Pernille (nr. 10) til grundejerforeningen (skriftligt omdelt til beboerne i BH) vedr. bl.a. vedligeholdelse af legepladser, oplyste formanden at grundejerforeningen har indgået vedligeholdelsesaftale med Danske Legepladser (omk. ca. kr. 10.000,00/år). Endvidere har grundejerforeningen stadig kontakt til Kommunen vedr. kørselsforhold til BH. Der var fra de fremmødte vejlaugsmedlemmer bred tilslutning til skrivelsen af d. 19.08.07 og LR har påtaget sig **nøje** at følge op på aktiviteterne i grundejerforeningen. |
| **4. Fremlæggelse af regnskab og forslag til kontingent til godkendelse** Regnskab f.p. 01.07.2006-30.06.2007 blev fremlagt og godkendt. Alle har indbetalt kontingent. Der har ikke været udgifter i regnskabsperioden. Vejlaugets formue udgør kr. 24.206 kr., hvilket beløb er anbragt hos Nordea, Kongevejs Centret. Regnskabet vedlægges.  I vedtægterne står det, at vejlauget er berettiget til at opkræve et årligt kontingent tilstrækkelig til at opretholde en kassebeholdning på kr. 20.000 (2002/10), efter pristalsregulering svarende til kr. 24.400 (2007). Det blev derfor vedtaget, at der **ikke** opkræves kontingentet for perioden 2006/2008. |
| **5. Fremlæggelse af budget for evt. større vedligeholdelsesarbejder til godkendelse** Intet af behandle. Dog bemærkes det, at medlemmerne har pligt til bl.a. at **fjerne ukrudt** langs fælles vejarealer. Det er vigtigt at holde ukrudtet nede førend det ødelægger asfalten med store omkostninger til følge.    Der lyder **IGEN**, venligst men også **BESTEMT** en opfordring til alle om at opfylde deres del af vedligeholdelsespligten! |
| **6. Eventuelle indkomne forslag fra medlemmerne** Intet at behandle. |
| **7. Valg til bestyrelsen samt suppleanter** Valg til bestyrelsen: *Birgit Elkjær Ascanius* (nr. 18) stillede op til genvalg, og blev genvalgt. *Leif Rump* (nr. 30) stillede op til genvalg, og blev genvalgt. *Annette Christiansen* (nr. 28) blev nyvalgt til bestyrelsen.  Valg af suppleanter: *Pernille Ravn* (nr. 10) blev valgt. |
| **8. Valg af revisor og revisorsuppleant** Revisor: *Michael Petersen* (nr. 38) stillede op til genvalg, og blev genvalgt.  Revisorsuppleant: *Thea Rump* (nr. 30) stillede op til genvalg, og blev genvalgt. |
| **9. Eventuelt** Bemærkninger til eventuelt blev behandlet under pkt. 3.  Mødet blev hævet ca. kl. 20.00. |
| Referent:                                                                           Formand/dirigent:     Pernille Ravn                                                                    Leif Rump |
|  |